

รายละเอียดการจัดสัมมนาประชาสัมพันธ์โครงการ 
“ศึกษาความเป็นไปได้ในการส่งเสริมการผลิตและการใช้ไบโอมีเทนในภาคอุตสาหกรรม”
1. รายละเอียดโครงการ
โครงการศึกษาความเป็นไปได้ในการส่งเสริมการผลิตและการใช้ไบโอมีเทนในภาคอุตสาหกรรม มีวัตถุประสงค์เพื่อศึกษาความเป็นไปได้ในการส่งเสริมการผลิตและใช้ไบโอมีเทนในภาคอุตสาหกรรมของประเทศไทย 
ครอบคลุมการศึกษาศักยภาพการผลิตและความต้องการใช้ไบโอมีเทนในภาคอุตสาหกรรม ศึกษาเทคโนโลยีการผลิตและใช้ไบโอมีเทน ความคุ้มค่าทางเศรษฐศาสตร์ในการลงทุน กฎหมายหรือกฎระเบียบที่เกี่ยวข้องในการส่งเสริมการผลิต การลำเลียงและการใช้ไบโอมีเทนสำหรับภาคอุตสาหกรรม รวมถึงศึกษาแนวทางส่งเสริมการผลิตและใช้ประโยชน์จาก
ไบโอมีเทนในประเทศไทย ให้สอดคล้องกับร่างแผนปฎิบัติด้านพลังงานทดแทนและพลังงานทางเลือก พ.ศ. 2567 – 2580 ที่มีเป้าหมายในการเพิ่มสัดส่วนการใช้พลังงานทดแทนและพลังงานทางเลือกเป็นร้อยละ 37 ภายในปี พ.ศ. 2580 เพื่อมุ่งสู่การบรรลุเป้าหมายความเป็นกลางทางคาร์บอน (Carbon Neutrality) ภายในปี พ.ศ. 2593 
กิจกรรมการดำเนินงานภายใต้โครงการ ประกอบด้วย การศึกษาและรวบรวมข้อมูลเชิงเทคนิคสำหรับเทคโนโลยีการผลิต ลำเลียงขนส่งและใช้ไบโอมีเทนทั้งในรูปแบบ CBG (Compressed Biomethane Gas) และ LBM (Liquid Biomethane) รวมถึงกฎหมายหรือกฎระเบียบที่เกี่ยวข้อง การสำรวจศักยภาพการผลิตและใช้ไบโอมีเทนในกลุ่มโรงงานอุตสาหกรรมเป้าหมาย รวมไม่น้อยกว่า 80 แห่ง การสำรวจคัดเลือกโรงงานอุตสาหกรรมที่มีศักยภาพเพื่อจับคู่ผู้ผลิต-ผู้ใช้ และวิเคราะห์ความคุ้มค่าทางเศรษฐศาสตร์ในการลงทุนผลิตและใช้ไบโอมีเทน ทั้ง 2 รูปแบบ รวมถึงการวิเคราะห์และจัดทำแนวทางส่งเสริมการผลิตและการใช้ประโยชน์จากไบโอมีเทนในภาคอุตสาหกรรมของประเทศไทย
2. วัตถุประสงค์การจัดสัมมนา
(1) เพื่อประชาสัมพันธ์ “โครงการศึกษาความเป็นไปได้ในการส่งเสริมการผลิตและการใช้ไบโอมีเทนในภาคอุตสาหกรรม” ไปยังโรงงานอุตสาหกรรมกลุ่มเป้าหมายของโครงการ เพื่อเป็นช่องทางในการติดต่อประสานงานกับผู้ประกอบการที่มีความสนใจเข้าร่วมโครงการเพื่อสำรวจศักยภาพการผลิตและการใช้ไบโอมีเทนในโรงงานอุตสาหกรรม
(2) เพื่อสร้างความเข้าใจในโครงการฯ แนวคิดการดำเนินโครงการ รวมถึงภาพรวมของสถานการณ์การผลิต
ไบโอมีเทนในประเทศไทย และชี้แจงวัตถุประสงค์โครงการให้แก่ผู้ประกอบการ และสามารถนำความรู้ที่ได้รับ
ไปปฏิบัติหรือประยุกต์ใช้กับหน้าที่รับผิดชอบในงานที่เกี่ยวกับการผลิตไบโอมีเทนได้ พร้อมรับฟังความคิดเห็นและข้อเสนอแนะจากกิจกรรมสัมมนา
(3) เพื่อถ่ายทอดความรู้เทคโนโลยีการผลิตและการใช้ก๊าซไบโอมีเทนอัด (CBG) และไบโอมีเทนเหลว (LBM) เป็นพลังงานทดแทน
(4) เพื่อถ่ายทอดข้อมูลเบื้องต้นเรื่องการลงทุนการผลิตและจำหน่ายก๊าซไบโอมีเทนอัด (CBG) และไบโอมีเทนเหลว (LBM) ในโรงงานอุตสาหกรรม

3. แผนการจัดสัมมนาประชาสัมพันธ์โครงการ
	ครั้งที่
	วัน/เดือน/ปี
	ภูมิภาค/จังหวัด
	สถานที่จัดสัมมนา
	กลุ่มเป้าหมายหลัก/รอง

	1
	25 มีนาคม 2569
	ภาคใต้ 
(สุราษฎร์ธานี)
	โรงแรมไดมอนด์พลาซ่า
อำเภอเมืองสุราษฎร์ธานี
	· อุตสาหกรรมที่มีศักยภาพในการผลิตไบโอมีเทน (หลัก)
· อุตสาหกรรมที่มีศักยภาพในการใช้ไบโอมีเทน (รอง)
· หน่วยงานและสมาคมที่เกี่ยวข้อง
· หน่วยงานหรือผู้ประกอบการที่มีความสนใจ

	2
	7 เมษายน 2569
	ภาคตะวันออกเฉียงเหนือ (นครราชสีมา)
	โรงแรมฟอร์จูน โคราช
อำเภอเมืองนครราชสีมา
	· อุตสาหกรรมที่มีศักยภาพในการผลิตไบโอมีเทน (หลัก)
· อุตสาหกรรมที่มีศักยภาพในการใช้ไบโอมีเทน (รอง)
· หน่วยงานและสมาคมที่เกี่ยวข้อง
· หน่วยงานหรือผู้ประกอบการที่มีความสนใจ

	3
	23 เมษายน 2569
	กรุงเทพและปริมณฑล(สมุทรปราการ)
	โรงแรม เลอ ศรีวารี สุวรรณภูมิ แอร์พอร์ต
อำเภอบางพลี
	· อุตสาหกรรมที่มีศักยภาพในการใช้ไบโอมีเทน (หลัก)
· อุตสาหกรรมที่มีศักยภาพในการผลิตไบโอมีเทน (รอง)
· หน่วยงานและสมาคมที่เกี่ยวข้อง
· หน่วยงานหรือผู้ประกอบการที่มีความสนใจ

	4
	29 เมษายน 2569
	ภาคตะวันออก (ระยอง)
	โรงแรมพลายไพร์ม
อำเภอเมืองระยอง
	· อุตสาหกรรมที่มีศักยภาพในการใช้ไบโอมีเทน (หลัก)
· อุตสาหกรรมที่มีศักยภาพในการผลิตไบโอมีเทน (รอง)
· หน่วยงานและสมาคมที่เกี่ยวข้อง
· หน่วยงานหรือผู้ประกอบการที่มีความสนใจ

	หมายเหตุ :    กำหนดการและสถานที่สามารถปรับเปลี่ยนได้ตามความเหมาะสมของสถานการณ์ เวลา 
 


4. กำหนดการสัมมนา1
	เวลา
	ระยะเวลา
	กิจกรรม

	08.30 – 09.00 น.
	(30 นาที)
	ลงทะเบียน

	09.00 – 09.15 น.
	(15 นาที)
	กล่าวรายงานและกล่าวเปิดงาน

	09.15 – 10.15 น.
	(60 นาที)
	ชี้แจงโครงการศึกษาความเป็นไปได้ในการส่งเสริมการผลิตและการใช้ไบโอมีเทนในภาคอุตสาหกรรม ได้แก่
· วัตถุประสงค์ของโครงการ
· กำหนดการและกิจกรรมโครงการ
· กลุ่มเป้าหมายของโครงการ
· ผลประโยชน์ที่ผู้ประกอบการจะได้รับ

	10.15 – 10.30 น.
	(15 นาที)
	พักรับประทานอาหารว่าง

	10.30 – 11.45 น.
	(75 นาที)
	การบรรยายข้อมูลที่เกี่ยวข้องกับการผลิตและการใช้ประโยชน์ไบโอมีเทน ได้แก่
· เทคโนโลยีการผลิตไบโอมีเทนทั้งในรูปแบบก๊าซไบโอมีเทนอัด (CBG) และ
ไบโอมีเทนเหลว (LBM) 
· การลำเลียงขนส่งไบโอมีเทนและแนวทางการใช้ประโยชน์ ทั้งในรูปแบบ CBG และ LBM สำหรับภาคอุตสาหกรรม
· แนวทางการลดการปล่อยก๊าซเรือนกระจกจากการใช้เชื้อเพลิงไบโอมีเทนทดแทนเชื้อเพลิงฟอสซิลในภาคอุตสาหกรรม
· ตัวอย่างการวิเคราะห์ต้นทุน การลงทุนการปรับปรุงและแปรสภาพก๊าซชีวภาพเป็นก๊าซไบโอมีเทนอัด (CBG) และไบโอมีเทนเหลว (LBM)

	11.45 – 12.00 น.
	(15 นาที)
	ตอบข้อซักถาม และแลกเปลี่ยนความคิดเห็น 

	12.00 – 13.00 น.
	(60 นาที)
	พักรับประทานอาหารกลางวัน

	13.00 – 13.45 น.
	(45 นาที)
	· นำเสนอแบบสำรวจเพื่อประเมินศักยภาพการผลิตและการใช้ก๊าซไบโอมีเทนหรือไบโอมีเทนเหลวของสถานประกอบการ
· สำรวจความสนใจของโรงงานอุตสาหกรรมที่เข้าร่วมสัมมนา และรับฟังข้อเสนอแนะจากผู้เข้าร่วมสัมมนา

	13.45 – 14.30 น.
	(45 นาที)
	· หารือร่วมกับกลุ่มอุตสาหกรรมเป้าหมาย (Round Table Discussion) เพื่อสำรวจศักยภาพการผลิตและใช้ไบโอมีเทน
· ตอบข้อซักถาม และแลกเปลี่ยนความคิดเห็น
· ปิดงานสัมมนา

	14.30 – 15.00 น.
	(30 นาที)
	รับประทานอาหารว่าง

	หมายเหตุ  1 กำหนดการและหัวข้อ/รายละเอียดการสัมมนา อาจเปลี่ยนแปลงได้ตามความเหมาะสม 



